CELEX: 32005D0395
Language: mt
Date: 2005-05-10 00:00:00
Title: Deċiżjoni tal-Kunsill 2005/395/PESK ta' l- 10 ta' Mejju 2005 li temenda d-Deċiżjoni tal-Kunsill 2001/80/PESK dwar l-istabbiliment tal-Persunal Militari ta' l-Unjoni Ewropea

16.6.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  56
               
            DEĊIŻJONI TAL-KUNSILL 2005/395/PESK
      ta' l-10 ta' Mejju 2005
      li temenda d-Deċiżjoni tal-Kunsill 2001/80/PESK dwar l-istabbiliment tal-Persunal Militari ta' l-Unjoni Ewropea
      IL-KUNSILL TA’ L-UNJONI EWROPEA,
      Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28(1) tiegħu,
      Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 207(2) tiegħu,
      Billi:
      
                  (1)
               
               
                  L-organizzazzjoni u l-istruttura attwali tal-Persunal Militari ta' l-Unjoni Ewropea (EUMS) ma jieħdux kont ta' uħud mill-kompiti ġodda tagħha.
               
            
                  (2)
               
               
                  Barra minn hekk, fir-rigward tat-tmexxija ta' operazzjonijiet militari awtonomi, f'ċerti ċirkostanzi l-Kunsill jista' jiddeċiedi, fuq il-parir tal-Kumitat Militari ta' l-UE, li jagħmel użu mill-kapaċità kollettiva tal-EUMS, partikolarment fejn rispons ċivil militari konġunt huwa meħtieġ u fejn mhu identifikat l-ebda Kwartier nazzjonali.
               
            
                  (3)
               
               
                  Bħala riżultat, hu meħtieġ li jiġu emendati l-mandat u l-organizzazzjoni tal-EUMS.
               
            
                  (4)
               
               
                  Fit-12 ta' April 2005 il-Kumitat Politiku u ta' Sigurtà rrakkomanda li l-mandat u organizzazzjoni tal-EUMS jiġu emendati.
               
            
                  (5)
               
               
                  Għaldaqstant, id-Deċiżjoni 2001/80/PESK (1) għandha tiġi emendata,
               
            IDDEĊIEDA KIF ĠEJ:
      Artikolu 1
      Id-Deċiżjoni 2001/80/PESK hi emendata kif ġej:
      
                  1.
               
               
                  L-Artikolu 2 huwa mibdul b’dan li ġej:
                  “Artikolu 2
                  Il-mandat u l-organizzazzjoni tal-Persunal Militari ta' l-Unjoni Ewropea huma definiti fl-Anness għal din id-Deċiżjoni.”.
            
                  2.
               
               
                  L-Artikolu 4 huwa mibdul b’dan li ġej:
                  “Artikolu 4
                  Membri tal-Persunal Militari ta' l-Unjoni Ewropea għandhom ikunu soġġetti għal regoli stabbiliti fid-Deċiżjoni tal-Kunsill 2003/479/KE tas-16 ta' Ġunju 2003 dwar ir-regoli applikabbli għal esperti nazzjonali u persunal militari sekondat lis-Segretarjat Ġenerali tal-Kunsill (*).
                  
                     (*)  ĠU L 160, 28.6.2003, p. 72”."
						
               
            
                  3.
               
               
                  L-Anness għad-Deċiżjoni 2001/80/PESK hu mibdul bit-test fl-Anness għal din id-Deċiżjoni.
               
            Artikolu 2
      Din id-Deċiżjoni għandha tidħol fis-seħħ fid-data ta’ l-adozzjoni tagħha.
      Artikolu 3
      Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.
      
         Magħmula fi Brussel, il-10 ta' Mejju 2005.
         
            
               Għall-Kunsill
            
            
               Il-President
            
            J. KRECKÉ
         
      
      
         (1)  ĠU L 27, 30.1.2001, p. 7.
      
         ANNESS
         MANDAT U ORGANIZZAZZJONI TAL-PERSUNAL MILITARI TA' L-UNJONI EWROPEA (EUMS)
         1.   Introduzzjoni
         F'Helsinki, l-Istati Membri ta' l-UE ddeċidew li jistabbilixxu fi ħdan il-Kunsill, korpi militari u politiċi ġodda u permanenti, li jippermettu lill-UE tassumi r-responsabbiltajiet tagħha għall-medda sħiħa ta' prevenzjoni ta' konflitti u kompiti ta' maniġġar ta' kriżijiet kif definiti fit-Trattat ta' l-Unjoni Ewropea (TUE). Kif previst fir-rapport ta' Helsinki, l-EUMS, “fi ħdan l-istrutturi tal-Kunsill tipprovdi kompetenza militari u appoġġ lis-CESDP, inkluża t-tmexxija ta' operazzjonijiet militari tal-maniġġar ta' kriżijiet immexxija mill-UE”.
         Waqt il-laqgħa tiegħu tat-12 u t-13 ta' Diċembru 2003, il-Kunsill Ewropew laqa' d-dokument intitolat “Difiża Ewropea, konsultazzjonijiet NATO/UE, ippjanar u operazzjonijiet”. Fis-16 u s-17 ta' Diċembru 2004 l-Kunsill Ewropew approva l-proposti dettaljati għall-implimentazzjoni ta' dan id-dokument. Il-mandat tal-EUMS huwa definit kif ġej:
         2.   Missjoni
         Il-Persunal Militari għandu jwettaq twissija minn kmieni, valutazzjoni tas-sitwazzjoni u pjanar strateġiku għall-missjonijiet u l-kompiti previsti taħt l-Artikolu 17.2 tat-TUE, inklużi dawk identifikati fl-Istrateġija Ewropea ta' Sigurtà. Din tinkludi wkoll l-identifikazzjoni tal-forzi nazzjonali u multinazzjonali Ewropej u sabiex jiġu implimentati l-politika u d-deċiżjonijiet kif imfassla mill-Kumitat Militari ta' l-Unjoni Ewropea (EUMC).
         3.   Rwol
         
                     —
                  
                  
                     Huwa l-fonti tal-kompetenza militari ta' l-UE;
                  
               
                     —
                  
                  
                     Huwa jassigura l-konnessjoni bejn l-EUMC min-naħa l-waħda u r-riżorsi militari disponibbli għall-UE min-naħa l-oħra, u jipprovdi kompetenza militari lill-korpi ta' l-UE skond id-direttivi mill-EUMC;
                  
               
                     —
                  
                  
                     Huwa jwettaq tliet funzjonijiet operattivi prinċipali: twissija minn kmieni, valutazzjoni tas-sitwazzjoni u pjanar strateġiku;
                  
               
                     —
                  
                  
                     Huwa jipprovdi kapaċità ta' twissija minn kmieni. Huwa jippjana, jivvaluta u jagħmel rakkomandazzjonijiet fir-rigward tal-kunċett ta' maniġġar ta' kriżijiet u l-istrateġija militari ġenerali u jimplimenta d-deċiżjonijiet u d-direttivi ta' l-EUMC;
                  
               
                     —
                  
                  
                     Huwa jagħti appoġġ lill-EUMC fir-rigward tal-valutazzjoni tas-sitwazzjoni u l-aspetti militari ta' l-ippjanar strateġiku (1), fuq il-medda kollha ta' missjonijiet u kompiti previsti fl-Artikolu 17.2 tat-TUE, inklużi dawk identifikati fl-Istrateġija Ewropea ta' Sigurtà, għall-każijiet kollha ta' operazzjonijiet immexxija mill-UE, kemm jekk l-UE tieħu mill-assi u l-kapaċitajiet tan-NATO u wkoll jekk le.
                  
               
                     —
                  
                  
                     Huwa jagħti appoġġ (fuq talba tal-SĠ/RG jew tal-Kumitat Politiku u ta' Sigurta' (PSC)) lil missjonijiet temporanji għal pajjiżi terzi jew organizzazzjonijiet internazzjonali, sabiex jipprovdi kif meħtieġ konsulenza u assistenza dwar aspetti militari tal-prevenzjoni ta' konflitti, maniġġar ta' kriżijiet u stabbilizzazzjoni wara l-kunflitt;
                  
               
                     —
                  
                  
                     Huwa jikkontribwixxi għall-proċess ta' elaborazzjoni, valutazzjoni u reviżjoni ta' miri ta' kapaċità li b'kont meħud tal-ħtieġa, għal dawk l-Istati Membri konċernati, li tiġi żgurata koerenza mal-Proċess ta' Pjanar għad-Difiża (DPP) tan-NATO u l-Proċess ta' Pjanar u Reviżjoni (PARP) tas-Sħubija għall-Paċi (PfP) skond proċeduri miftiehma.
                  
               
                     —
                  
                  
                     Huwa jaħdem f'kordinazzjoni mill-qrib ma' l-Aġenzija tad-Difiża Ewropea;
                  
               
                     —
                  
                  
                     Huwa għandu r-responsabbiltà li jagħmel monitoraġġ, jivvaluta u jagħmel rakkomandazzjonijiet dwar il-forzi u l-kapaċitajiet magħmula disponibbli għall-UE mill-Istati Membri, dwar taħriġ, eżerċizzji u interoperabbiltà;
                  
               
                     —
                  
                  
                     Huwa jżomm il-kapaċità biex jirrinforza l-HQ nazzjonali magħżul biex imexxi operazzjoni awtonoma ta' l-UE, primarjament permezz ta' Ċellula Ċiv/Mil;
                  
               
                     —
                  
                  
                     Huwa għandu r-responsabbiltà permezz taċ-Ċellula Ċiv/Mil, li jiġġenera l-kapaċità li jippjana u jmexxi operazzjoni militari awtonoma ta' l-UE, u jżomm il-kapaċità fi ħdan l-EUMS, li jistabbilixxi malajr ċentru ta' operazzjoni għal operazzjonijiet speċifika, partikolarment fejn rispons ċivil/militari konġunt huwa meħtieġ u fejn mhu identifikat l-ebda kwartier nazzjonali, ladarba deċiżjoni dwar tali operazzjoni ittieħdet mill-Kunsill, fuq parir ta' l-EUMC.
                  
               4.   Kompiti
         
                     —
                  
                  
                     Huwa jipprovdi kompeteza militari lis-Segretarju-Ġenerali/Rappreżentant Għoli u lill-korpi tal-UE, taħt id-direzzjoni ta' l-EUMC;
                  
               
                     —
                  
                  
                     Huwa jagħmel monitoraġġ tal-kriżijiet potenzjali billi jafda fuq kapaċitajiet ta' tagħrif sigriet nazzjonali u multinazzjonali xierqa;
                  
               
                     —
                  
                  
                     Huwa jforni ċ-Ċentru tas-Sitwazzjoni b' informazzjoni militari u jirċievi l-kontribut tiegħu;
                  
               
                     —
                  
                  
                     Huwa jwettaq l-aspetti militari ta' pjanar strateġiku bil-quddiem;
                  
               
                     —
                  
                  
                     Huwa jidentifika u jelenka l-forzi nazzjonali u multinazzjonali Ewropej għal operazzjonijiet immexxija mill-UE kordinati man-NATO;
                  
               
                     —
                  
                  
                     Huwa jikkontribwixxi għall-iżvilupp u t-tħejjija (inklużi taħriġ u eżerċizzji) ta' forzi nazzjonali u multinazzjonali magħmula disponibbli mill-Istati Membri lill-UE. Il-modalitajiet tar-relazzjoni man-NATO huma definiti fid-dokumenti rilevanti;
                  
               
                     —
                  
                  
                     Huwa jorganizza u jikkoordina l-proċeduri ma' HQs nazzjonali u multinazzjonali inklużi dawk l-HQs tan-NATO disponibbli għall-UE, biex tiġi żgurata, safejn possibbli, il-kompatibbilità mal-proċeduri tan-NATO;
                  
               
                     —
                  
                  
                     Huwa jikkontribwixxi lejn l-aspetti militari tad-dimensjoni tal-PESD tal-ġlieda kontra t-terroriżmu;
                  
               
                     —
                  
                  
                     Huwa jikkontribwixxi għall-iżvilupp ta' kunċetti, duttrina, pjanijiet u proċeduri għall-użu ta' assi u kapaċitajiet militari għal operazzjonijiet ta' maniġġar ta' konsegwenzi ta' diżastri naturali jew ikkawżati mill-bniedem;
                  
               
                     —
                  
                  
                     Huwa jipprogramma, jippjana, imexxi u jivvaluta l-aspetti militari tal-proċeduri ta' maniġġar ta' kriżijiet ta' l-UE, inkluż l-eżerċizzju tal-proċeduri UE/NATO;
                  
               
                     —
                  
                  
                     Huwa jipparteċipa fl-estimi finanzjarji ta' operazzjonijiet u eżerċizzji;
                  
               
                     —
                  
                  
                     Huwa jagħmel kollegament ma' l-HQs nazzjonali u l-HQs multinazzjonali tal-forzi multinazzjonali;
                  
               
                     —
                  
                  
                     Huwa jistabbilixxi relazzjonijiet permanenti man-NATO skond l-“Arranġamenti permanenti UE/NATO”;
                  
               
                     —
                  
                  
                     Huwa jospita Grupp ta' Kollegament man-NATO fl-EUMS u jżomm Ċellola ta' l-UE f' SHAPE skond ir-Rapport tal-Presidenza dwar l-ESDP adottat mill-Kunsill fit-13 ta' Diċembru 2004;
                  
               
                     —
                  
                  
                     Huwa jistabbilixxi relazzjonijiet adatti ma' korrispondenti identifikati fin-Nazzjonijiet Uniti kif ukoll organizzazzjonijiet internazzjonali oħra, inklużi l-OSCE u l-AU, soġġett għal qbil minn dawn l-organizzazzjonijiet;
                  
               
                     —
                  
                  
                     Huwa jikkontribwixxi għall-proċess meħtieġ ta' tagħlim miksub mill-esperjenza;
                  
               
                     —
                  
                  
                     Kompiti mwettqa permezz taċ-Ċellula Ċiv/Mil:
                     
                                 —
                              
                              
                                 Iwettaq ippjanar strateġiku ta' kontinġenza fuq l-inizzjattiva tal-SĠ/RGH jew il-PSC;
                              
                           
                                 —
                              
                              
                                 Jikkontribwixxi għall-iżvilupp ta' korp ta' duttrina/kunċetti, permezz ta' tagħlim miksub minn operazzjonijiet u eżerċizzji ċivili/militari;
                              
                           
                                 —
                              
                              
                                 Jipprepara kunċetti u proċeduri għaċ-Ċentru Operattiv ta' l-UE u jiżgura d-disponibbilità u l-prontezza tal-persunal, il-faċilitajiet u t-tagħmir taċ-ċentru operattiv għal operazzjonijiet, eżerċizzji u taħriġ;
                              
                           
                                 —
                              
                              
                                 Iwettaq manutenzjoni, jaġġorna u jissostitwixxi t-tagħmir taċ-Ċentru Operattiv ta' l-UE u jwettaq manutensjoni tal-bini.
                              
                           
               a)   Kompiti addizjonali f'sitwazzjonijiet ta' maniġġar ta' kriżijiet
         
                     —
                  
                  
                     Huwa jitlob u jipproċessa informazzjoni speċifika mill-organizzazzjonijiet ta' tagħrif sigriet u informazzjoni rilevanti oħra mis-sorsi kollha disponibbli;
                  
               
                     —
                  
                  
                     Huwa jappoġġa lill-EUMC fil-kontributi tiegħu għal Gwida dwar Ippjanar Inizzjali u Direttivi ta' Pjanar tal-PSC;
                  
               
                     —
                  
                  
                     Huwa jiżviluppa u jagħti l-prijoritajiet ta' l-għażliet strateġiċi militari bħala l-bażi għall- konsulenza militari ta' l-EUMC lill-PSC permezz ta':
                     
                                 —
                              
                              
                                 definizzjoni ta' għażliet inizjali ġenerali;
                              
                           
                                 —
                              
                              
                                 użu kif xieraq ta' l-appoġġ għall-ippjanar minn sorsi esterni li janalizzaw u jiżviluppaw iktar dawn l-għażliet f'iktar dettall;
                              
                           
                                 —
                              
                              
                                 valutazzjoni tar-riżultati ta' dan ix-xogħol iktar dettaljat u l-kummissjoni ta' xogħol ieħor li jista' jkun meħtieġ;
                              
                           
                                 —
                              
                              
                                 preżentazzjoni ta' stima ġenerali, b'indikazzjoni ta' prijoritajiet u rakkomadazzjonijiet kif meħtieġ, lill-EUMC;
                              
                           
               
                     —
                  
                  
                     Huwa jidentifika f' kordinazzjoni ma' persunal ta' pjanar nazzjonali u, skond il-ħtieġa, in-NATO, il-forzi li jistgħu jipparteċipaw f'operazzjonijiet possibbli mmexxija mill-UE;
                  
               
                     —
                  
                  
                     Huwa jassisti lill-kmandant ta' l-operazzjoni fi skambji tekniċi ma' pajjiżi terzi li joffru kontributi militari lil operazzjoni mmexxija mill-UE, u fit-tħejjija tal-konferenza tal-ġenerazzjoni ta' forza;
                  
               
                     —
                  
                  
                     Huwa jkompli jagħmel monitoraġġ ta' sitwazzjonijiet ta' kriżi;
                  
               
                     —
                  
                  
                     Kompiti mwettqa permezz taċ-Ċellula Ċiv/Mil:
                     
                                 —
                              
                              
                                 Fuq talba mid-DGE lid-DGEUMS, jipprovdi assistenza lill-ippjanar strateġiku politiku-militari ta' rispons għal kriżijiet immwettaq taħt ir-responsabbiltà tad-DGE (tħejjija ta' CMC, azzjoni konġunta…);
                              
                           
                                 —
                              
                              
                                 Jikkontribwixxi għall-ippjanar strateġiku ta' rispons għal kriżi għal operazzjonijiet ċivili/militari konġunti permezz ta' żvilupp ta' għażliet strateġiċi kif previsti fi proċeduri ta' mmaniġġar ta' kriżijiet. Dan l-ippjanar jaqa' taħt ir-responsabbiltà diretta tad-DGEUMS u d-DGE u l-awtorità ġenerali tas-SĠ/RGħ;
                              
                           
                                 —
                              
                              
                                 Fuq talba mid-DGE lid-DGEUMS, jipprovdi assistenza, lill-ippjanar strateġiku ċivili ta' rispons għal kriżijiet mwettaq taħt ir-responsabbiltà tad-DGE (tħejjija ta' PSO, CSO, eċċ.).
                              
                           
               b)   Kompiti addizzjonali tul l-operazzjonijiet
         
                     —
                  
                  
                     L-EUMS, li jaġixxi taħt id-direzzjoni ta' l-EUMS, jagħmel monitoraġġ kontinwu ta' l-aspetti militari kollha ta' l-operazzjonijiet. Huwa jmexxi analiżi strateġika f'kollegament mal-kmandant ta' l-operazzjoni magħżul sabiex jingħata appoġġ lill-EUMC fir-rwol konsultattiv tiegħu lill-PSC inkarigat mid-direzzjoni strateġika;
                  
               
                     —
                  
                  
                     Fid-dawl ta' żviluppi politiċi u operattivi, huwa jipprovdi għażliet ġodda għall-EUMC bħala bażi għall-konsulenza militari ta' l-EUMC lill-PSC;
                  
               
                     —
                  
                  
                     Huwa jikkontribwixxi għan-nukleu ċentrali rinforzat, u għal żieda ulterjuri, kif meħtieġ, taċ-Ċentru Operattiv ta' l-UE;
                  
               
                     —
                  
                  
                     Kompiti mwettqa taċ-Ċellula Ċiv/Mil:
                     
                                 —
                              
                              
                                 Jipprovdi n-nukleu ċentrali permanenti taċ-Ċentru Operattiv ta' l-UE;
                              
                           
                                 —
                              
                              
                                 Huwa jassisti fil-koordinazzjoni ta' operazzjonijiet ċivili. Tali operazzjonijiet huma mwettqa taħt l-awtorità tad-DGE. Jjassisti fl-ippjanar, appoġġ (inkluż l-użu possibbli ta' mezzi militari) u t-tmexxija ta' operazzjonijiet ċivili (il-livell strateġiku jibqa' mad-DGE).
                              
                           
               5.   Organizzazzjoni
         
                     —
                  
                  
                     L-EUMS taħdem taħt id-direzzjoni militari ta' l-EUMC, li lilu jirrapporta;
                  
               
                     —
                  
                  
                     L-EUMS hu dipartiment tas-Segretarjat tal-Kunsill marbut direttament mas-SĠ/RGħ u jaħdem f'kooperazzjoni stretta ma' dipartimenti oħrajn tas-Segretarjat tal-Kunsill;
                  
               
                     —
                  
                  
                     L-EUMS hu mmexxi mid-DGEUMS, uffiċjal ta' l-ammirall ta' 3-stilel;
                  
               
                     —
                  
                  
                     Huwa magħmul minn persunal sekondat mill-Istati Membri li jaġixxu f'kapaċità internazzjonali, skond ir-regoli applikabbli għall-esperti nazzjonali u l-persunal militari sekondat lis-Segretarjat Ġenerali tal-Kunsill, kif ukoll ħaddiema taċ-ċivil sekondati mil-SĊK u mill-Kummissjoni. Bil-għan li jitjieb il-proċess selettiv ta' l-EUMS, l-Istati Membri huma mħeġġa li jippreżentaw iktar minn kandidat wieħed għal kull post li qed japplikaw għalih.
                  
               
                     —
                  
                  
                     Sabiex ikun jista' jlaħħaq mal-firxa kollha ta' missjonijiet u kompiti l-EUMS hu organizzat kif imniżżel fl-Appendiċi;
                  
               
                     —
                  
                  
                     F'sitwazzjonijiet jew eżerċizzju ta' maniġġar ta' kriżijiet, l-EUMS tista' tistabbilixxi Gruppi ta' Azzjoni fi Kriżi (CAT) li jużaw mill-kompetenza, il-persunal u l-infrastruttura tiegħu. Barra minn dan, huwa jista', jekk meħtieġ, jitlob permezz ta' l-EUMC persunal għal żieda temporanja mill-Istati Membri ta' l-UE.
                  
               
                     —
                  
                  
                     Il-missjoni, il-funzjoni u l-organizzazzjoni taċ-Ċellula Ċiv/Mil, kif ukoll il-konfigurazzjoni taċ-ċentru operattiv ġew approvati mill-Kunsill fit-13 ta' Diċembru u approvati mill-Kunsill Ewropew fis-16 - 17 ta' Diċembru 2004. L-EUMC jipprovdi gwida permezz tad-DGEUMS, dwar l-attivitajiet militari mwettqa permezz taċ-Ċellula Ċiv/Mil. Kontributi permezz taċ-Ċellula għal aspetti ċivili dwar maniġġar ta' kriżijiet jibqgħu taħt ir-responsabbiltà funzjonali tad-DGE. Rappurtar dwar dawn l-attivitajiet lis-CIVCOM isiru skond proċeduri stabbiliti dwar l-aspetti ċivili ta' maniġġar ta' kriżijiet.
                  
               6.   Relazzjonijiet ma' pajjiżi terzi
         Ir-relazzjonijiet bejn l-EUMS, u l-membri Ewropej tan-NATO li mhumiex fl-UE, stati terzi oħrajn, il-kandidati għall-adeżjoni fl-UE, huma definiti fid-dokumenti rilevanti dwar ir-relazzjonijiet ta' l-UE ma' pajjiżi terzi.
         
            (1)  Definizzjonijiet preliminari:
         
                     
                        Ippjanar strateġiku
                     
                  
                  
                     :
                  
                  
                     attivitajiet ta' ppjanar li jibdew malli titfaċċa kriżi u jintemmu meta l-awtoritajiet politiċi ta' l-UE japprovaw għażla strateġika militari jew sett ta' għażliet strateġiċi militari. Il-proċess strateġiku jinkludi valutazzjoni tas-sitwazzjoni militari, definizzjoni ta' qafas POL/MIL u żvilupp ta' għażliet strateġiċi militari.
                  
               
                     
                        Għażla strateġika militari
                     
                  
                  
                     :
                  
                  
                     azzjoni militari possibbli mfassla biex jinkisbu l-objettivi POL/MIL imfissra fil-qafas POL/MIL. Għażla strateġika militari tiddeskrivi b'mod ġenerali s-soluzzjoni militari, ir-riżors meħtieġ u l-limitazzjonijiet u r-rakkomandazzjonijiet dwar l-għażla tal-kmandant ta' l-operazzjonijiet u l-OHQ.
                  
               
            APPENDIĊI
            ORGANIZZAZZJONI ĠENERALI TA' L-EUMS
            ABBREVJAZZJONIJIET
            A
            
                        ACOS
                     
                     
                        Assistent tal-Kap tal-Persunal
                     
                  
                        ADMIN
                     
                     
                        Fergħa ta' l-Amministrazzjoni
                     
                  C
            
                        CEUMC
                     
                     
                        President tal-Kumitat Militari ta' l-Unjoni Ewropea
                     
                  
                        CIS
                     
                     
                        Diviżjoni tas-Sistemi ta' Komunikazzjoni u Informazzjoni
                     
                  
                        CIV/MIL
                     
                     
                        Ċellula Ċivili/Militari
                     
                  
                        CIVCOM
                     
                     
                        Kumitat għal Aspetti Ċivili fil-Maniġġar ta' Kriżijiet
                     
                  
                        CMC SPT
                     
                     
                        Appoġġ lill-President tal-Kumitat Militari ta' l-Unjoni Ewropea
                     
                  
                        CMSP
                     
                     
                        Fergħa ta' l-Ippjanar Strateġiku Ċivili/Militari
                     
                  
                        CONOPS
                     
                     
                        Kunċett ta' Operazzjonijiet
                     
                  
                        CRP/COP
                     
                     
                        Pjanar ta' Rispons għal Kriżi/Fergħa ta' Operazzjonijiet Attwali
                     
                  D
            
                        DDG/COS
                     
                     
                        Deputat Direttur Ġenerali u Kap tal-Persunal tal-Persunal Militari ta' l-Unjoni Ewropea
                     
                  
                        DGEUMS
                     
                     
                        Direttur Ġenerali tal-Persunal Militari ta' l-Unjoni Ewropea
                     
                  
                        DOC/CON
                     
                     
                        Fergħa tad-Duttrina u l-Kunċetti
                     
                  E
            
                        EUMC
                     
                     
                        Kumitat Militari ta' l-Unjoni Ewropea
                     
                  
                        EUMS
                     
                     
                        Persunal Militari ta' l-Unjoni Ewropea
                     
                  
                        EXE/TRG/ANL
                     
                     
                        Fergħa ta' l-Eżerċizzji, it-Taħriġ u l-Analiżi
                     
                  
                        EX OFFICE
                     
                     
                        Uffiċċju Eżekuttiv
                     
                  F
            
                        FOR/CAP
                     
                     
                        Fergħa ta' l-Iżvilupp tal-Forza u l-Kapaċità
                     
                  I
            
                        INT
                     
                     
                        Diviżjoni tat-Tagħrif Sigriet
                     
                  
                        INT POL
                     
                     
                        Fergħa tal-Politika tat-Tagħrif Sigriet
                     
                  
                        ITS
                     
                     
                        Fergħa tat-Teknoloġija ta' l-Informazzjoni u s-Sigurtà
                     
                  L
            
                        LEGAL
                     
                     
                        Konsulent Legali
                     
                  
                        LOG
                     
                     
                        Fergħa tal-Loġistika
                     
                  
                        LOG/RES
                     
                     
                        Diviżjoni tal-Loġistika u r-Riżorsi
                     
                  O
            
                        OCPS
                     
                     
                        Persunal Permanenti taċ-Ċentru ta' l-Operazzjonijiet
                     
                  
                        OHQ
                     
                     
                        Kwartieri Ġenerali ta' l-Operazzjonijiet
                     
                  
                        OPLAN
                     
                     
                        Pjan ta' l-Operazzjonijiet
                     
                  
                        OPSCEN
                     
                     
                        Ċentre ta' l-Operazzjonijiet
                     
                  
                        OPS/EXE
                     
                     
                        Diviżjoni ta' l-Operazzjonijiet u l-Eżerċizzji
                     
                  P
            
                        PERS
                     
                     
                        Persunal Personali
                     
                  
                        POL
                     
                     
                        Fergħa tal-Politika
                     
                  
                        POL/PLS
                     
                     
                        Diviżjoni tal-Politika u l-Pjanijiet
                     
                  
                        POL/REQ
                     
                     
                        Fergħa tal-Politika u l-Ħtiġijiet
                     
                  
                        PRD
                     
                     
                        Fergħa tal-Produzzjoni
                     
                  R
            
                        REQ
                     
                     
                        Fergħa tal-Ħtiġijiet
                     
                  
                        RES/SPT
                     
                     
                        Fergħa ta' Appoġġ tar-Riżorsi
                     
                  U
            
                        UN MLO
                     
                     
                        Uffiċjal ta' Kollegament Militari tan-Nazzjonijiet Uniti